Ліст Пётры Крачэўскага да міністра УНР (29 верасня 1920)
Шчыра паважаны Пане Міністэр,

карыстаючы з нагоды, ласкава заахвярованай нам тутэйшым Вашым Паслом, п. Кедроускім, засылаю сэрдэчнае павітаньне з прычыны сьвежых перамог Слаўнага Украінскага Войска.

Падзеі апошніх часоу нашэ і Вашэ пытаньня высовываюць на сьветавую палітычную арэну. Не глядзючы на тую, ці іншую пастаноўку у цяперашні момант, мы лічым, што канечная развязка Ўкраінскай і Беларускай праблемы яшчэ далека наперадзі. І дзеля гэтага, зьвяртаюсь да Вас, Высокапаважаны Пане Міністэр, з прапазыціяй навязаньня актыунаго паразуменьня што да каардынацыі нашых сіл.

Мы, Беларусы, зауседы стаялі і стаімо за самую сціслую Беларуска-Украінскую дружбу і узаемную падпору, на грунце нацыянальна-дзяржаунага вызваленьня Беларускаго і Украінскаго Народоу.

Выходзячы з гэтаго пагляду, мы заўседы гатовы пайсьці, чым дужа, на сустрэч патрэбам і інтэрэсам Ўкраінскай Дзяржаўнасьці, спадзеваючыся узамен такіх жа самых адносін і з Вашай стараны.

Справы канкрэтнаго зместу будзе мець зручнасьць абгварыць з Вамі наш Пасол на Украіне, Паўнамоцны Міністэр, Грамадзянін Цвікевіч, які збіраецца выехаць да Вашаго Ураду.

Прыміця, Пане Міністэр, завярэньня у самых шчырых да Вас адносінах.

Зноскі

Лісты Пётры Крачэўскага
Лісты з невядомымі атрымальнікамі
Лісты 1920 года
Лісты, напісаныя ў Рызе
Міжнародныя дачыненні Беларускай Народнай Рэспублікі
Дакументы Беларускай Народнай Рэспублікі
Украінская Народная Рэспубліка